**INSTITUT RUĐER BOŠKOVIĆ**

**URED RAVNATELJA**

Broj: 01-2468/5-2025.pm

Zagreb, 13. svibnja 2025. godine

Na temelju članka 39. Statuta Instituta Ruđer Bošković, ravnatelj donosi sljedeću

**ODLUKU**

**O ODABIRU NAJPOVOLJNIJEG PONUDITELJA**

1. Na javnom natječaju za prodaju službenih vozila u vlasništvu Instituta Ruđer Bošković objavljenog dana 07. travnja 2025. godine na mrežnoj stranici instituta [www.irb.hr](http://www.irb.hr) odabire se najpovoljniji ponuditelj Igor Peršin, OIB: 12704356311, Varaždinska ulica 17, 48260 Križevci, koji je ponudio iznos od 625,00 eura, za vozilo marke: TOMOS, tip i model: APN, 6 S, kategorija: L1, broj šasije: 440927, u prometu od: 1991., vozilo odjavljeno dana 24. svibnja 2024. godine.
2. Ponuda ponuditelja iz točke I. ove Odluke je valjana i u potpunosti ispunjava uvjete koji su sastavni dio javnog natječaja.
3. Ponuditelj iz točke I. ove Odluke dužan je u roku od 8 dana od dana zaprimanja ove Odluke uplatiti ponuđenu kupoprodajnu cijenu na račun Instituta IBAN: HR6623600001101210403 otvoren u Zagrebačkoj banci d.d., s naznakom „natječaj-vozila“ te uz predočenje dokaza o uplati u daljnjem roku od tri radna dana sklopiti ugovor o kupoprodaji vozila iz točke I. ove Odluke.
4. Ova Odluka stupa na snagu danom donošenja, a objavit će se na službenim stranicama Instituta.

**Obrazloženje**

Institut Ruđer Bošković objavio je dana 07. travnja 2025. godine na mrežnoj stranici Instituta [www.irb.hr](http://www.irb.hr) javni natječaj za prodaju službenog vozila u vlasništvu Instituta Ruđer Bošković, na koji su prispjele dvije ponude, i to:

- ponuda Igora Peršina u iznosu od 625,00 eura (koji iznos uključuje PDV)

- ponuda Filipa Devića u iznosu od 220,20 eura (koji iznos uključuje PDV)

Ponude su otvorene na javnom otvaranju ponuda dana 30. travnja 2025. godine.

Obzirom da je Povjerenstvo za provođenje javnog natječaja u svom izvješću broj: 011-2468/4-2025 od dana 30. travnja 2025. godine ocijenilo najpovoljnijom ponudu ponuditelja Igora Peršina i predložilo sklapanje ugovora o kupoprodaji, odlučeno je kao u izreci ove odluke.

Ravnatelj:

dr. sc. David Matthew Smith

Dostaviti:

1. Igor Peršin, Odjel za projekte i transfer znanja, ovdje
2. Gordana Radulj, Centar za istraživanje mora, G. Paliaga 5, 52210 Rovinj
3. Odjel za računovodstvo i financije, ovdje
4. Odjel za pravne i opće poslove, ovdje
5. Pismohrana, ovdje